หุ้นสหรัฐปิดร่วง/น้ำมัน,ทองลง
หุ้นดาวโจนส์ปิดร่วง 638.11 จุดด้านราคาน้ำมันลดลง 60 เซนต์ ขณะที่ทองคำลบ 3.70 ดอลลาร์
10 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดในวันที่ 9 มิ.ย. ที่ 32,272.79 จุด ร่วงลง 638.11 จุด หรือ -1.94%, ดัชนี เอสแอนด์พี 500 ปิดที่ 4,017.82 จุด ลดลง 97.95 จุด หรือ -2.38% และดัชนีแนสแดค ปิดที่ 11,754.23 จุด ดิ่งลง 332.04 จุด หรือ -2.75% นักลงทุนกังวลว่าตัวเลขเงินเฟ้อของสหรัฐจะยังคงอยู่ในระดับสูงและผลักดันให้ธนาคารกลางสหรัฐ (เฟด) เร่งปรับขึ้นอัตราดอกเบี้ย นอกจากนี้ การพุ่งขึ้นของอัตราผลตอบแทนพันธบัตรสหรัฐยังเป็นปัจจัยกดดันตลาดสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 60 เซนต์ ปิดที่ 121.51 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม ลดลง 51 เซนต์ ปิดที่ 123.07 ดอลลาร์ต่อบาร์เรล ตลาดถูกกดดันจากรายงานข่าวที่ว่า นครเซี่ยงไฮ้ประกาศล็อกดาวน์พื้นที่บางส่วนพื่อสกัดการแพร่ระบาดของโรคโควิด-19ราคาทองคำโคเม็กซ์งวดส่งมอบเดือนสิงหาคม ลดลง 3.70 ดอลลาร์ ปิดที่ 1,852.80 ดอลลาร์ต่อออนซ์